  Анжелика Тихонова корреспондент Удмуртиысь Пичи Пурга ёросын «Экология» йӧскалык ӵектос улсын 3,5 гектар музъем вылысь жуг-жаг куян интыез тазатыны кутскизы. Со сярысь «ВКонтакте» мерлыко вотэсысь бамаз элькун кивалтэтлэн тӧроез Ярослав Семёнов ивортӥз. 1994-тӥ арысен со интыын 66 сюрс тонна жуг-жаг люкаськиз Куартолэзь пумозь вань дасяськон ужъёс йылпумъяськозы. Собере биогазъёсты поттӥсь гумыос пуктозы, дренаж лэсьтозы но жуг-жаг куян интыез люкетэн-люкетэн согыны кутскозы – «глиняный замок» шуо. Собере гинэ тазатонлэн ньыль ар ӵоже кыстӥськись биологи люкетэз кутскоз: азьвыл жуг-жаг куян интые юн выжыё трос аръем турынъёсты кизёзы Ярослав Семёнов, Удмуртиысь кивалтэтлэн тӧроезМузъемез тазатон (рекультивация) – со жуг-жаг куян интыосты быдтонын выль амал. Уже кутэм технологиослы луыса со музъемъёсты кӧня ке ар ортчыса нош ик уже кутыны луоз, валамон, куд-ог сюбегатонъёсын. Сыӵе ужъёс дыръя люкам жуг-жаг быдэсак висъяське. Пичи Пурга ёросысь жуг-жаг куян инты кыкетӥез, кудзэ ми туэ тазатӥськом. Мукет объектын ужъёс – Якшур-Бӧдья ёросын – оштолэзе кутскизы Ярослав Семёнов, Удмуртиысь кивалтэтлэн тӧроезТодэ вайытом, туэ йӧскалык ӵектос улсын 15 ёросъёсысь 50 жуг-жаг куян интыосты быдтозы.  Тегъёс: Удмуртия жуг-жаг ПичиПурга инкуазь ЯрославСемёнов  